CELEX: 32010D0720
Language: sk
Date: 2010-11-26 00:00:00
Title: 2010/720/EÚ, Euratom: Rozhodnutie Komisie z  26. novembra 2010 , ktorým sa Portugalsku povoľuje použiť pri výpočte základu vlastných zdrojov založených na DPH údaje z rokov skorších, ako je predposledný rok [oznámené pod číslom K(2010) 8209]

27.11.2010   
            
            
               SK
            
            
               Úradný vestník Európskej únie
            
            
               L 312/22
            
         ROZHODNUTIE KOMISIE
   z 26. novembra 2010,
   ktorým sa Portugalsku povoľuje použiť pri výpočte základu vlastných zdrojov založených na DPH údaje z rokov skorších, ako je predposledný rok
   [oznámené pod číslom K(2010) 8209]
   (Iba portugalské znenie je autentické)
   (2010/720/EÚ, Euratom)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 4 ods. 4,
   po konzultácii s Poradným výborom pre vlastné zdroje,
   keďže:
   
               (1)
            
            
               Portugalsko požiadalo Komisiu o povolenie použiť pri výpočte základu vlastných zdrojov založených na DPH za rok 2009 národné účty z rokov skorších, ako je predposledný rok.
            
         
               (2)
            
            
               Na rozpis transakcií podľa štatistickej kategórie v zmysle článku 4 ods. 4 nariadenia Rady (EHS, Euratom) č. 1553/89 nemôže Portugalsko použiť národné účty za predposledný rok pred rozpočtovým rokom, za ktorý sa má vypočítať základ vlastných zdrojov pochádzajúcich z DPH, pretože iba národné účty za rok 2006 sú dostatočne podrobne členené, aby bolo možné na ich základe vypočítať váženú priemernú sadzbu za rozpočtový rok 2009. Portugalsku by sa preto malo na výpočet váženej priemernej sadzby za rozpočtový rok 2009 povoliť použitie údajov z národných účtov za rok 2006,
            
         PRIJALA TOTO ROZHODNUTIE:
   Článok 1
   Na účely rozpisu transakcií podľa štatistickej kategórie sa Portugalsku povoľuje použitie údajov z národných účtov za rok 2006 na výpočet základu vlastných zdrojov založených na DPH za rozpočtový rok 2009.
   Článok 2
   Toto rozhodnutie je určené Portugalskej republike.
   
      V Bruseli 26. novembra 2010
      
         
            Za Komisiu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 155, 7.6.1989, s. 9.